Annuitetslån: Dette er det mest vanlige lånet. Her betaler du et fast beløp over alle årene, så lenge Norges Bank ikke endrer styringsrenten. Rentedelen er høy til å begynne med, og avdragsdelen mindre, det betyr at du skyver «lånet» foran deg. Du får med andre ord et gjennomsnittlig høyere lån, og må derfor totalt sett betale mer i rente. I en etableringsfase kan dette likevel være en fordel da den høye renteandelen fører til større skattefradrag. Men totalt sett blir dette et dyrere lån enn serielånet når en ser på det totale tilbakebetalte beløpet. Fordelen med et annuitetslån er at du til enhver tid vet nøyaktig hvor mye du må betale hver måned.